धोनी को घुटने की चोट, सिसांडा मगाला दो सप्ताह के लिए बाहर
Chennai Super Kings (CSK) Team 2023 players इंडियन प्रीमियर लीग 2023 (IPL) के 17वें मुकाबले में चेन्नई सुपर किंग्स (CSK) को बड़ा झटका लगा है। CSK के तेज गेंदबाज सिसांडा मगाला चोटिल हो गए हैं। वह कम से कम दो सप्ताह के लिए बाहर हो गए हैं।
इंडियन प्रीमियर लीग 2023 (IPL) के 17वें मुकाबले में चेन्नई सुपर किंग्स (CSK) को बड़ा झटका लगा है। CSK के तेज गेंदबाज सिसांडा मगाला चोटिल हो गए हैं। वह कम से कम दो सप्ताह के लिए बाहर हो गए हैं।
वहीं टीम के कप्तान एमएस धोनी भी इस दिनों घुटने की चोट से जूझ रहे हैं। यह जानकारी CSK के कोच स्‍टीफन फ्लेमिंग ने दी। फ्लेमिंग ने कहा, धोनी घुटने की चोट से जूझ रहे हैं जो कि आप उनके कुछ मूवमेंट में देख सकते हो। इससे उन्हें थोड़ा परेशानी हो रही है।
वहीं मगाला बुधवार को एमए चिदंबरम स्टेडियम में राजस्थान रॉयल्स के खिलाफ हुए मुकाबले में फील्डिंग के दौरान चोटिल हुए। मैच के बाद प्रेस कॉन्फ्रेंस में फ्लेमिंग ने कहा, मगाला अब दो सप्ताह तक टीम में चयन के लिए उपलब्ध नहीं रहेंगे। साउथ अफ्रीका के इस तेज गेंदबाज ने केवल दो ओवर की गेंदबाजी की और बिना कोई विकेट लिए 14 रन दिए। कोच ने आगे कहा कि बेन स्टोक्स पर रोजाना अपडेट ली जा रही है और वह जल्द ही खेलने के लिए फिट हो जाएंगे।
CSK का पीछा नहीं छोड़ रही चोट
मगाला को CSK ने न्यूजीलैंड के काइल जैमिसन के रिप्लेसमेंट के तौर पर शामिल किया था। जैमिसन भी चोट के चलते लीग के पूरे सीजन से बाहर हो चुके हैं। वहीं बाएं हाथ के पेसर मुकेश चौधरी भी लीग शुरू होने से पहले ही पूरे सीजन से बाहर हैं।
मगाला से पहले तेज गेंदबाज दीपक चाहर और ऑलराउंडर बेन स्टोक्स पहले से ही बाहर चल रहे हैं। दीपक चाहर को हैमस्ट्रिंग में चोट लगी थी। वह मुंबई इंडियंस के खिलाफ सिर्फ एक ओवर फेंकने के बाद मैदान से बाहर चले गए थे। फ्लेमिंग के मुताबिक उन्हें मैदान पर लौटने में दो-तीन सप्ताह का समय लगेगा।
आईपीएल में थम नहीं रहा चोट का सिलसिला 
IPL 2023 को शुरू हुए अभी कुछ समय ही हुआ है, लेकिन खिलाड़ियों का चोटिल होकर टूर्नामेंट से बाहर होने का सिलसिला थम नहीं रहा है। कुछ खिलाड़ी मुकाबले के दौरान ही इंजरी का शिकार हो गए। वहीं कुछ खिलाड़ियों को लीग शुरू होने के पहले ही चोट के कारण पूरे सीजन से बाहर होना पड़ गया।
चेन्नई को राजस्थान ने 3 रन से हराया 
इंडियन प्रीमियर लीग-16 में चेन्नई सुपरकिंग्स ()CSK को बुधवार को राजस्थान रॉयल्स के खिलाफ हार झेलनी पड़ी। उसे राजस्थान ने 3 रन से हराया। CSK को आखिरी ओवर में 21 रन की जरूरत थी। इस ओवर में संदीप शर्मा ने महेंद्र सिंह धोनी और रवींद्र जडेजा के सामने 17 रन ही खर्च किए। धोनी-जडेजा ने आखिरी 12 बॉल में 4 छक्के और एक चौका लगाए, लेकिन टीम को जिता नहीं सके। चेन्नई के चेपॉक स्टेडियम में टॉस हारकर पहले बैटिंग करने उतरी RR ने 20 ओवर में 8 विकेट पर 175 रन बनाए। जवाब में CSK की टीम 20 ओवर में 172 रन ही बना सकी। यहां पढ़ें मैच की पूरी रिपोर्ट... 